Васенце и омбоце тёжянь кизотнень ёткста мордвась лама торгавась арабонь Востокть мархта. Эста Волгать кучка видесонза тифоль ни Булгаронь государствась. Аф кржа мокшэрзяда повсь булгархнень ёткс. Булгаронь ошнень эса ламоль шинь стяма ширде ускф товарда, кшнинь ярмакта. Тяниень Мордовиять масторса муфт кунара прдаф ярмакт. Тоса лама X — XI веконь арабонь монетада. Сембода лама тяфтама ярмакта муфоль Теньгушевскяй райононь Нароватова велеть маласа.